Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
6 ก.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -6.88 จุด (-0.41%) ปิดภาคเช้าที่ 1,679.49 จุด ด้วยมูลค่าการซื้อขาย 25,092.87 ล้านบาท
Most Positive Impact : CPALL (+0.67 จุด), MINT (+0.34 จุด), IVL (+0.28 จุด)
Most Negative Impact : TRUE (-2.64 จุด), ADVANC (-1.03 จุด), PTT (-0.71 จุด)
แนวโน้มตลาดบ่าย
ตลาดหุ้นในภูมิภาคเอเซียแปซิฟิคโดยส่วนใหญ่ปรับตัวลดลง กลุ่มหลักๆที่ปรับตัวลงได้แก่ กลุ่มสื่อสาร(-4.41 จุด) พลังงาน(-1.44 จุด) ส่วนกลุ่มที่ปรับตัวเพิ่มขึ้นได้แก่ กลุ่มพาณิชย์(+0.79 จุด) และกลุ่มอาหาร(+0.47 จุด)
วันนี้ตลาดหุ้นอินโดเนเซียมีการ rebound ตามคาด ส่วน SET Index ได้รับแรงกดดันหลักๆมาจากกลุ่มสื่อสาร (-4.41 จุด) โดย TRUE ปรับตัวลง 12.5% จากประเด็นการถูกเรียกชำระค่าผิดสัญญามูลค่ากว่า 7 หมื่นล้านบาท ส่วนทาง DTAC มีความกังวลในความไม่ชัดเจนในมาตรการเยียวยาคลื่น 850 MHz และทางด้าน ADVANC ที่ถูกกสทช.เรียกเก็บรายได้ช่วงการเยียวยา
อย่างไรก็ตามภาคบ่ายไม่น่ามีแรงกดดันจากกลุ่ม ICT ไปมากกว่านี้แล้ว ณ ระดับ 1,680 จุด เป็นแนวรับสำคัญ เรามองว่าเป็นจังหวะในการเข้าสะสมหุ้นที่มี upside เปิดกว้างอย่างเช่น CPALL ที่มี upside สูงถึง 21% หรือสลับมากลุ่มชิ้นส่วนอิเล็กทรอนิกส์ที่ demand ในตลาดแข็งแกร่งเป็นปัจจัยคอยสนับสนุนโดยเราเลือก HANA เป็นหุ้นเด่น นอกจากนี้อาจเพิ่มน้ำหนักการลงทุนในหุ้น CPF ที่คาดกำไรครึ่งปีหลังจะเติบโตดี
ประเด็นน่าติดตามคือ วันนี้เป็นวันสิ้นสุดการทำประชาพิจารณ์เรื่องการเรียกเก็บภาษี 2 แสนล้านเหรียญกับจีน ซึ่งคาดว่าเราน่าจะได้ทราบผลกันในวันพรุ่งนี้ว่าทรัมป์จะมีมาตรการต่อไปอย่างไร
หุ้นแนะนำ CPF HANA TISCO